Букурещки мирен договор (1886)
Договор за мир между България и Сърбия, подписан в Букурещ на 19 февруари/3 март 1886 година (превод)

(превод)

Преамбюл 

Негово императорско величество султанът, император на отоманите, в  качеството си на сюзарен на княжество България, негово величество кралят на Сърбия и негово височество князът на България, след като са еднакво мотивирани от желанието да възстановят мира между царство Сърбия и княжество България, са упълномощили за тази цел:

От една страна:

	Негово императорско величество султанът, Абдулах Меджит паша, от Румелия, бейлер бей, директор на печата, в императорското външно министерство, награден и декориран с ордена на Осман, 3-та степен, и с ордена на Меджидие, 4-та степен и др. като първи делегат;

	Негово височество принцът на България, господин Иван Евстратиев Гешов, управител на Българската народна банка и др., като втори делегат, чийто избор беше одобрен от негово величество султана;

и от друга страна:

Негово величество кралят на Сърбия, господин Чедомил Миятович, негов извънреден и пълномощен министър в Лондон, командор на кралския орден на белия орел, велик офицер на кралския орден на Таково и др.

Които след като известиха един на друг своите пълномощия и след като установиха, че тези пълномощия са в необходимата форма, се  съгласиха на следното:

Единствен член.  

	Мирът се възстановява между кралство Сърбия и княжество България от датата на подписване на този договор.

	Този договор ще бъде ратифициран  и ратификациите ще бъдат разменени в Букурещ в срок от две седмици или по-рано, ако е възможно.

	Съответните делегати подписаха добросъвестно този договор и прикрепиха към него печатите си.

	Направено в Букурещ на 19 февруари/3 март 1886 година.

	(следват подписите)

Бележки 

Международни договори
Мирни договори
Мирни договори на България
Международни договори на България